Buluh

Buluh ialah kumpulan tumbuhan saka berbunga yang rencam dan malar hijau, membentuk subkeluarga Bambusoideae dalam keluarga rumput, Poaceae. Buluh betung adalah ahli terbesar dalam keluarga ini, dengan batang tubuh Dendrocalamus sinicus mencecah panjang 46 meter, diameter sehingga 36 sentimeter dan berat sehingga 450 kilogram. Ruas buluh juga boleh jadi sangat panjang. Kinabaluchloa wrayi mempunyai ruas sepanjang 2.5 meter. Ruas Arthrostylidium schomburgkii pula sepanjang 5 meter, kalah sedikit oleh papirus. Sebaliknya, batang buluh kecil Raddiella vanessiae di savana Guiana Perancis hanya sepanjang 10–20 milimeter dengan lebar sekitar dua milimeter. Ia turut dikenali sebagai aur atau bambu, di mana perkataan Inggeris "bamboo" mungkin berasal daripada bahasa Belanda atau Portugis, yang pada asalnya dipinjam sendiri daripada bahasa Melayu. Struktur pokok buluh adalah berongga di bahagian tengah dan keratan rentas berkas vaskularnya terletak bertaburan di seluruh batang. Ia tidak mempunyai xilem. Buluh adalah antara tumbuhan yang paling pantas membesar di dunia disebabkan oleh sistem bersandar rizomnya yang unik. Tumbuhan ini mempunyai kepentingan dari segi ekonomi dan budaya di rantau Asia Timur, Asia Tenggara dan Asia Selatan di mana ia digunakan sebagai bahan binaan, sumber makanan dan juga keluaran mentah serbaguna. Taksonomi Taburan Spesies buluh boleh ditemui di pelbagai tempat dengan iklim berbeza sama ada di kawasan pergunungan yang sejuk ataupun kawasan tropika yang panas. Taburan adalah dari latitud 50° di Sakhalin sehingga ke utara Australia dan dari India sehingga ke kawasan Himalaya. Selain itu, buluh juga boleh didapati di sub sahara Afrika serta di benua Amerika iaitu di kawasan negeri Atlantik Tengah sehingga ke Argentina dan Chile. Benua Eropah tidak diketahui mempunyai apa-apa spesies buluh yang asli. Babi Baru-baru ini, terdapat cubaan untuk menanam buluh secara komersial di kawasan Tasik Besar, timur-tengah Afrika terutamanya di Rwanda. Beberapa syarikat di Amerika Syarikat juga menanam, menuai dan mengedarkan spesies seperti buluh moso. Rujukan Pautan luar Pautan mengenai buluh Diarkibkan 2011-06-25 di Wayback Machine Spesies buluh gergasi (Dendrocalamus giganteus) Maklumat mengenai buluh Diarkibkan 2012-07-18 di Wayback Machine Persatuan Buluh Amerika